Lydenstyd bring ons ook uit by die wonderlike voorreg om God as ons Vader te mag ken. Hy is nie ver nie. Hy is nie afwesig nie. Hy is nie vir ons vreemd nie. Ons hoef Hom nie te probeer beïndruk nie. Hy maak ons erfgename. Deur sy Gees oortuig Hy ons dat ons nou kinders van God is.
Wat 'n voorreg…
Nico Swart van Skuilkrans het sy Sabbatstyd op 'n unieke manier deurgebring. Die Kerkbode het 'n berig hieroor geplaas. Dis inspirerend en verrykend. Dankie, Nico!
Johan Koen van Burgersfort het verlede Donderdag 'n baie groot hartoperasie gehad. Die operasie was suksesvol en Johan is op die herstelpad. Ons bid vir hom en Betsie en die gesin.
Ons bid ook vir Casper Booy van Middelburg-Kanonkop se gesondheid.
'n Geloofsfamilie deel graag lief en leed met mekaar. Hou ons asseblief ingelig hier by die Sinodehuis.
Kobie Fourie het op 28 Februarie geëmeriteer by Elarduspark.
Lieze Meiring van Skuilkrans is beroep na Elarduspark.
Lyttelton-Oos het Manie Groenewald as leraar beroep.
Predikantekonferensie 2018 Die besprekings kom vinnig in. Dis lekker om die entoesiasme van ons leraars hieroor te hoor. Gou spring as jy nog plek wil hê. E-pos Tersia by ontvangs@sinoos.co.za Die skrywe wat vanaf die Sinodehuis uitgegaan het, kan hier gekry word.
Ons Voetsoolsinodesittings het Die Kerkbode gehaal. Neels Jackson was teenwoordig by die Garsfontein-geleentheid en het 'n hele bladsy aan ons geleentheid afgestaan. Dankie, Neels!
Vers 5 wou nie weggaan nie
Die doel is om die Evangelie uit te dra
Tekste vir missionale kerkwees
Die Sinodale Diensraad sal ook graag verhale wil hoor oor hoe die proses verder in gemeentes verloop het na aanleiding van die missionale beplanning tydens sessie 3. Laat weet ons…
Stuur sommer nou dadelik jou e-pos na ontvangs@sinoos.co.za om jou inskrywing vir die mpa se Leraarsondersteuningsgeleentheid op 26 – 27 Maart te bevestig.
Hierdie is een van Oostelike Sinode se projekte om leraars toe te rus en te ondersteun. Benut asseblief die geleentheid. 'n Pamflet met besonderhede word hier aangeheg.
Ons Kleingemeente-span doen groot dinge! Op 15 Maart besoek Frederick Marais ons met inligting oor die Volhoubare Missionale Kerkwees Gespreksbord wat hulle ontwikkel het om gemeentes te help met die gesprek oor volhoubare missionale kerkwees. Ons het al vroeër insae hierin gehad – en dis 'n praktiese, eenvoudige stuk gereedskap om met hierdie gesprek te help.
Die pakket kos R250 – en Frederick kan dit saambring vir gemeentes wat vooraf bestel.
Die geleentheid word by Middelburg-Suid gehou vanaf 10:00 tot 16:00.
Skakel gerus met Carl Louwrens (crl@telkomsa.net) hieroor.
Ons projekspan Missionale Gemeentes hou 'n byeenkoms by Kruisrivier op 15 tot 16 Maart. Willem Esterhuizen (dswillem@ngpanorama.co.za) reël dit – kontak hom en kom kuier saam oor 'n aktuele saak!
Skolliekampe het oor jare vir tieners baie beteken. Vanjaar vind die Mpumalanga en Gauteng-kamp op Kruisrivier naby Groblersdal plaas op 2 – 8 April. Lees meer.
Vir ons Hoërskoolkinders: ervaar 'n week van natuurbewaring in 'n groot 5 natuurreservaat.
#imagine 2018: Vir die tieners van die Oostelike Sinode trek #imagine 2018 'n splinternuwe baadjie aan. Met die nuwe venue naby Bela Bela word die logistieke reëlings rondom die fees vir ons as jeugleiers ook sommer 'n fees. Lees meer.
www.sinoos.co.za – kry op ons webwerf die opgedateerde Riglyne vir die Vergoedingspakket van Leraars – met die nuwe Reistoelaag-syfers.
Die Predikante Pensioenfonds het 'n addisionele geleentheid gereël waartydens hierdie dokument – en die gebruik daarvan – bespreek gaan word: 16 Maart 10:00 – 12:00 by Nelspruit-Suid. Kontak Theo Smith (012-342 0415) hieroor.
Die Tussenorde soos goedgekeur deur die Algemene Sinode is in Kerkorde 2015 opgeneem asook in Familiereëls 2016 op bladsy 285. Dit maak moontlikhede oop vir die gestruktureerde samewerking tussen gemeentes uit die familie van NG Kerke. Benut dit gerus. Daar is tans 'n span van die Algemene Sinode wat aan die implementering hiervan werk. Gesels gerus met Jorrie Potgieter – ons Kerkregkundige – hieroor.
8 Maart Predikante Pensioenfonds se Bestuurskomitee
12–15 Maart Algemene Sinode Moderatuur
Ons voorsitter, Dirkie van der Spuy, gee op ons webwerf se hoofblad terugvoer oor die afgelope Sinodale Diensraad-vergadering.
Lux Mundi adverteer 'n pos vir 'n musiekleier en administratiewe personeellid.
Die Algemene Sinode het 'n skrywe aan President Cyril Ramaphosa gestuur na sy inhuldiging. Ons heg dit hier aan.
Die CMR stuur vir ons hierdie storie van hoop
Bybel-Media Die jongste nuusbrief vertel van Die Kerkbode, 'n nuwe publikasie "Vind jou hoed" en 'n DVD met die interessante titel "Brandstof" – aanbiddingsmusiek uit Flam en die Liedboek.
CLF se jongste publikasie
Die Kuratorium van die Teologiese Fakulteit by Pretoria versoek gemeentes om op 10 Junie 2018 'n biddag en deurkollekte vir die opleiding van teologiese studente te hou. Hulle stuur later 'n kort video met verdere inligting. Teken die datum solank aan.